NaiveNeuron/SloPal huggingface dataset:
Bugár, Béla, podpredseda NR SR (2011-12-08):
Na vystúpenie pána poslanca s faktickou poznámkou pani poslankyňa Sabolová ako predsedníčka výboru. Končím možnosť sa prihlásiť do faktických. Nech sa páči.
Vašečka, Richard, poslanec NR SR (2019-06-27):
Ďakujem za slovo. Žiada sa mi povedať, konečne máme tu takýto dokument v Národnej rade v pléne. Chcem za to poďakovať špeciálne pani predkladateľke, pani poslankyni Anne Verešovej, ale aj ďalším, ktorí pracovali na tomto texte alebo skôr na tomto diele. Samozrejme, podporím ho s veľkou radosťou, tak ako som to robil aj na zahraničnom výbore, ktorého som členom, a som rád, že sa hovorí aj o konkrétnych krokoch, aby sme mohli pomôcť tým, ktorí sú prenasledovaní vo svete, ale aj niekedy možno už aj u nás alebo, respektíve v demokratických krajinách, kde je už veľká pochybnosť, či naozaj náboženská sloboda a sloboda viery a presvedčenia či je úplná. Ak hovoríme o viere, tak ja, ja rád hovorím, že viera, to je vnútorné presvedčenie a ak máme mať slobodu viery, tak musíme byť slobodní, naozaj uchovať si svoje vnútorné presvedčenie a zároveň ale aj jeho vonkajšie vyjadrenie. Tak ako bolo spomenuté, ak to porovnáme s dejinami, tak v súčasnosti, ak hovoríme o kresťanoch, je početne viac kresťanov prenasledovaných, ako bolo za Rímskej ríše, bolo vtedy, samozrejme, menej ľudí na svete, ale ak si, ak pozeráme historické filmy, vidíme tam Nera, vidíme tam rôzne, rôzne genocídy, vidíme tam gladiátorov, tak dnes sa toto deje v iných formách, ale ešte väčšom počte a nedeje sa to len v nejakých krajinách tretieho sveta, ako sa zvyklo hovoriť, ale veľmi často dnes už je problém vyjadriť svoju kresťanskú vieru slobodne aj v liberálnych demokraciách, kde isté názory sú už označované ako nenávistná reč alebo iným spôsobom sú bránené slobodne ich vyjadriť. Samozrejme, musíme sa zastať všetkých, každému patrí sloboda viery, vyznania a svedomia, ale určite ako kresťania o to viac kresťanov nezabudnúť najmä preto, že sú najviac prenasledovanou, prenasledovanou skupinou a sú to naši bratia vo viere.
Osuský, Peter, poslanec NR SR (2022-02-25):
Ďakujem pekne, pán predsedajúci. Pán kolega Susko, vy ste, samozrejme, ako advokát a právnik oveľa erudovanejší, ale napriek tomu nehovorím toto, čo teraz poviem, vám, ale dovolím si citovať. Článok 26 ústavy bod 4: „Slobodu prejavu a právo vyhľadávať a šíriť informácie možno obmedziť zákonom, ak ide o opatrenia v demokratickej spoločnosti nevyhnutné na ochranu práv a slobôd iných“, teda napríklad menšín, „bezpečnosť štátu“, s dovolením, „verejného poriadku, ochranu verejného zdravia a mravnosti.“ Ergo iste uznáte, že obmedziť napríklad pornografický kanál je hádam dodržaním paragrafu o mravnosti. A obmedzenie kanála, ktorý šíri reči o tom, že vakcína čipuje a zabíja, je hádam vyhovením tomu bodu o ochrane verejného zdravia. Takže ja sa nepotrebujem nechať v tomto zmysle poučovať o slobode slova. Naši ústavodarci dobre pomysleli v čl. 26 presne na toto.
Sulík, Richard, predseda NR SR (2011-02-04):
Ďakujem. S faktickými poznámkami sa prihlásili traja poslanci. Uzatváram možnosť. Pán poslanec Poliačik.
Laššáková, Jana, podpredsedníčka NR SR (2012-09-28):
Prosím, prezentujme sa a hlasujeme. (Hlasovanie.) Prítomných 120 poslancov, za návrh 31, proti 77, zdržalo sa 10 pánov poslancov, nehlasovali 2 poslanci. Konštatujem, že sme neschválili procedurálny návrh nepokračovať o tomto návrhu zákona. Uveďte ďalšie hlasovanie.
Blanár, Juraj, podpredseda NR SR (2022-05-05):
Pán poslanec Ondrej Ďurica s faktickou poznámkou.
Štarchoň, Peter, poslanec NR SR (2019-09-20):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pleštinská, Zita, poslankyňa NR SR (2022-04-27):
Odhlasovali sme body zo spoločnej správy a pozmeňujúci a doplňujúci návrh vyplývajúci z rozpravy. Pán predseda, dajte, prosím, hlasovať o tom, že prerokujeme návrh zákona v treťom čítaní ihneď.
Figeľ, Ján, podpredseda NR SR (2014-11-10):
Igor Hraško, nech sa páči.
Mikulec, Roman, minister vnútra SR (2020-09-17):
Ďakujem pekne. Vážený pán poslanec, výzva Rady vlády Slovenskej republiky pre prevenciu kriminality na predkladanie žiadosti o poskytnutie dotácie zo štátneho rozpočtu na financovanie projektov v oblasti prevencii kriminality nebola v roku 2019 pre rok 2020 vyhlásená z dôvodu reštrikčných opatrení zo strany Ministerstva financií Slovenskej republiky a predpokladaného vývoja úrovne výdavkov kapitoly Ministerstva vnútra Slovenskej republiky. Na základe týchto opatrení bolo potrebné prehodnotiť všetky výdavkové tituly na roky 2020 – 2023. Pre rok 2020 Ministerstvo vnútra Slovenskej republiky nedisponuje voľnými finančnými prostriedkami na túto výzvu. Financovanie úloh prijatých na zasadnutí Rady vlády Slovenskej republiky pre prevenciu kriminality je možné zabezpečiť výlučne z iných zdrojov, prípadne navýšením rozpočtu kapitoly Ministerstva vnútra Slovenskej republiky zo strany ministerstva financií na uvedený účel. Ďakujem pekne.
Valášek, Tomáš, poslanec NR SR (2022-06-28):
Vďaka, pán predsedajúci. Urobím to podobne. Dovoľte mi v tomto štádiu len predstaviť, čo je to, čo predkladáme, a potom formou vystúpenia v rozprave vysvetliť, prečo to predkladáme. Takže zatiaľ len toľko, že cieľom predkladaného návrhu zákona je zavedenie novej štátnej sociálnej dávky, lepšie povedané rozšírenie už existujúcej sociálnej dávky na bývanie a pointou, samozrejme, je pomôcť čo najväčšiemu počtu ľudí s úhradou nákladov spojených s bývaním, ktoré, ako všetci vieme, všetci, čo sme tu, predpokladám, niekde bývame, narastajú v poslednom čase astronomicky. Viac k tomu, prečo tak robíme a ako presne to robíme, mi dovoľte uviesť v samotnej rozprave, do ktorej sa zároveň hlásim ako prvý.
Zmajkovičová, Renáta, podpredsedníčka NR SR (2013-09-24):
Teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Jánovi Mičovskému. Nech sa páči, pán poslanec.
Paška, Pavol, predseda NR SR (2013-05-28):
Pekný deň, dámy a páni. Budeme hlasovať o prerokovaných bodoch programu. Pán poslanec Hlina.
Hrušovský, Pavol, podpredseda NR SR (2010-12-02):
Hlasujeme, páni poslanci, o návrhu, resp. návrhoch, ktoré podal pán poslanec za skupinu poslancov. (Hlasovanie.) 145 prítomných, 78 za, 1 proti, 5 sa zdržalo, 61 nehlasovalo. Pozmeňovací návrh pána poslanca Beblavého Národná rada schválila. Pán poslanec Abrhan, prosím o pokoj. Pán poslanec Galbavý. Nech sa páči, pán poslanec Štefanec.
B. Bugár, podpredseda NR SR: (2003-10-22):
Otváram rozpravu k tomuto bodu. Pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Pán poslanec Jarjabek ako jediný. Končím možnosť sa prihlásiť ústne do rozpravy. Pán poslanec, nech sa páči, máte slovo.
Pročko, Jozef, poslanec NR SR (2022-02-22):
... poslali mi ľudia list, poslal som to na políciu, hovorím o tom... Môžte mi vrátiť reč, prosím vás. Môžte mi vrátiť? (Výkriky z pléna.)
P. Hrušovský, predseda NR SR: (2003-09-19):
(Hlasovanie.) Prítomných je 135 poslancov, za 132, proti 3. Návrh sme schválili. Pán spoločný spravodajca, prosím, aby ste sa vrátili. (Ruch v sále.) Teraz musíme ešte pristúpiť k hlasovaniu o návrhu zákona, ktorý pán prezident vrátil na opätovné prerokovanie ako o celku so schválenými pripomienkami, o ktorých sme hlasovali. Prosím, prezentujme sa a hlasujme, páni poslanci. (Hlasovanie.) Prítomných je 136 prítomných, za 76, proti 31, zdržalo sa 29. Konštatujem, že Národná rada po opätovnom prerokovaní schválila návrh, ktorý pán prezident vrátil na opätovné prerokovanie Národnej rade Slovenskej republiky, zákon o sudcoch a prísediacich a o zmene a doplnení niektorých zákonov. Páni poslanci, teraz budeme hlasovať o vládnom návrhu zákona o zmluvnom poistení a zodpovednosti za škodu spôsobenú prevádzkou motorových vozidiel. Poprosím pána poslanca Hurbana, aby ako poverený spravodajca gestorského výboru uvádzal návrhy na hlasovanie, tak ako sú uvedené v spoločnej správe gestorského výboru pre financie, rozpočet a menu. Pán poslanec Hurban. J. Hurban, poslanec: Ďakujem pekne, pán predseda. Budeme mať celkom štyri hlasovania v tomto druhom čítaní. Prvé hlasovanie bude o bode č. 1 zo spoločnej správy s tým, že gestorský výbor ho odporúča neschváliť.
I. Mikloš, poslanec: (2008-06-25):
A ak chcete, aký lepší a väčší dôkaz o prepojenosti chcete, ako sú tie množstvá informácií, ktoré boli zverejnené o tom, ako sa tejto skupine darí vynikajúco v rezortoch práve SMER-u, a demonštrácia sily, ktorú predvedie na tlačovej konferencii, kde vám vysloví dôveru, a následné konanie predsedu vlády, ktorý konal tak, ako konal. Navyše otázka je, čo vás viedlo k tomu, že v priebehu hodiny, a bol som s vami v piatok, v piatok poobede, kde ešte o štvrť na tri ste v TA 3 hovorili, že nevidíte dôvod na odstúpenie a neuvažujete o tom. Čo bolo, pán minister, dôvodom, že hodinu na to, hodinu na to, ste ponúkli svoju funkciu? A hovoríte, že mnohé veci by ste vedeli preukázať, spomínate zase SPP. Pán minister, veď čo sa týka SPP, ja som zažaloval Roberta Fica za jeho výroky ohľadom SPP pred piatimi rokmi. Robert Fico ma pred piatimi rokmi obvinil z trestného činu v súvislosti s SPP. Za päť rokov to nebol schopný doložiť. Ja keď hovorím o dôvodných podozreniach, tak som o tom naozaj presvedčený, že k tomu došlo. Ak si myslíte, že je to nejaký zásadný problém, kľudne ma zažalujte, ja sa teším na dokazovanie. Teším sa na dokazovanie.
P. Hrušovský, predseda NR SR: (2003-10-30):
Ľ. Navrátilová, poslankyňa: Ja.
Danko, Andrej, predseda NR SR (2017-02-01):
Prosím, prezentujme sa a hlasujme. (Hlasovanie.) Prítomných 141 poslancov, za 114, proti 21, zdržalo sa 6. Konštatujem, že sme uvedený návrh schválili. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Vyhlasujem rozpravu za skončenú. Pristúpime k hlasovaniu o návrhu zákona ako o celku. Prosím, prezentujme sa a hlasujme. (Hlasovanie.) Prítomných 141 poslancov, za 117, proti 22, zdržali sa 2. Konštatujem, že sme schválili vládny návrh zákona o európskom príkaze na zablokovanie účtov. Pokračujeme hlasovaním o bode 18 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych fondov, tlač 349. Spravodajcom je člen výboru pre financie a rozpočet, poslanec Peter Náhlik. Prosím ho, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 349)
Laurenčík, Milan, podpredseda NR SR (2021-05-27):
Ďakujem, pán minister. Na vaše vystúpenie evidujem sedem faktických poznámok. Končím možnosť prihlásiť sa. Faktické poznámky budeme realizovať až po obedňajšej prestávke. Teraz by som si dovolil prerušiť rokovanie o tomto bode programu. Chcem ešte upozorniť na jednu vec, že po prestávke bude nasledovať hodina otázok, ale otázky sú len tri, takže bude trvať iba chvíľu a hneď potom budeme pokračovať týmto bodom. Ešte procedurálne návrhy, pán poslanec Martin Beluský, nech sa páči.
Jurinová, Erika, podpredsedníčka NR SR (2012-09-25):
Pán poslanec Galko.
Blanár, Juraj, podpredseda NR SR (2020-12-10):
Pán podpredseda, máte slovo.
Danko, Andrej, predseda NR SR (2017-06-19):
Ďakujem. Na vystúpenie pani poslankyne jedna faktická. Pán poslanec Baránik. Uzatváram možnosť prihlásenia s faktickými. Pán poslanec Baránik, nech sa páči.
Vons, Peter, poslanec NR SR (2023-03-14):
Ďakujem aj za odprezentovanie tohto návrhu kolegovi Petrovi Kremskému, že sme tu spolupredkladatelia, pretože určite ste mnohí z vás zaregistrovali, dá sa povedať, celospoločenskú kritiku k tomu, čo sa podarilo vlastne pri tom zákone, kde sme sa, kde sa jednalo o zdanenie pozemkov pod plynovodom, a k tomu sa prifaril tento zákon, samozrejme, my sme boli vtedy pritlačení do kúta, tak sa to stalo, ale už vtedy sme boli rozhodnutí, že spravíme nápravu. A ja verím, že poslanecký zbor sa k tomu takisto postaví a schváli ten návrh, ktorý tu momentálne odznieva. Dnes sme počuli od kolegyne Marcinkovej, že organizovala petíciu a že ohromný počet ľudí sa do toho zapojil. Myslím, že hovorila číslo okolo 60-tisíc. Pod túto petíciu sa podpísalo už viac ako 80-tisíc ľudí, to znamená, že je tu veľmi veľa ľudí, ktorí, samozrejme, neboli spokojní s tým, čo sa na, čo sa tu schválilo, a ja verím, že spravíme akú-takú nápravu. A rovnako, ako povedal aj kolega Peťo Kremský, je potrebné naozaj myslieť aj na ľudí, ktorí majú hlbšie do vrecka a nemajú možnosti si kúpiť nové, nové autá a sú odkázaní na to, že aby si kúpili nejaké ojazdené autá. Ja som takisto roky mal len na to, aby som si mohol kupovať ojazdené autá. Takže verím, že tá, ten návrh, ktorý tuná máme, plénum podporí. Ďakujem.
Paška, Pavol, predseda NR SR (2012-06-27):
Ďakujem pekne, pani podpredsedníčka. Dovoľte, aby som za skupinu poslancov Národnej rady Slovenskej republiky uviedol návrh na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov. Predloženým návrhom ústavného zákona sa mení súčasná ústavná úprava trestnoprávnej imunity poslancov Národnej rady Slovenskej republiky. Navrhované zmeny spočívajú v zrušení súhlasu Národnej rady Slovenskej republiky s trestným stíhaním poslancov. V novom znení čl. 78 ods. 3 sa navrhuje, aby súhlas na vzatie do väzby poslanca dávala Národná rada Slovenskej republiky. Dôvodom na zrušenie poslaneckej imunity je zrovnoprávnenie postavenia poslancov s ostatnými občanmi Slovenskej republiky. V nadväznosti na zmenu v ústave bude potrebné vykonať zmeny v niektorých zákonoch, a to v Trestnom poriadku, zákone Slovenskej národnej rady č. 45/1989 Zb. o poslancoch Slovenskej národnej rady a zákone č. 350/1996 Z. z. o rokovacom poriadku Národnej rady Slovenskej republiky. Predložený návrh ústavného zákona nie je v rozpore s medzinárodnými zmluvami, ktorými je Slovenská republika viazaná. Návrh ústavného zákona nepredpokladá dopad na verejné financie, zamestnanosť a ani vplyv na životné prostredie. A čo je dôležité, uvedený návrh je výsledkom spolupráce a širokej dohody všetkých politických strán a poslaneckých klubov zastúpených v Národnej rade. Ďakujem.
P. Minárik, poslanec: (2004-01-21):
Pod bodom 4 a 5 predkladám návrhy k inému okruhu problémov kvóra na prijatie rozhodnutia výborom Národnej rady. Tieto znejú: Po štvrté. V čl. 9 ods. 9 znie: „rozhodnutie podľa ods. 6 musí byť prijaté nadpolovičnou väčšinou všetkých členov výboru alebo nadpolovičnou väčšinou všetkých členov orgánu podľa ods. 1 písm. b) až d), inak sa má za to, že sa konanie zastavuje“. A po piate, v čl. 9 ods. 12 sa slová „najmenej dvojtretinová väčšina prítomných“ nahrádza slovami „nadpolovičná väčšina všetkých“. Odôvodnenie k bodom 4 a 5. Považujem za potrebné zvýšiť kvórum na prijatie rozhodnutia výborom Národnej rady Slovenskej republiky a rovnako znížiť kvórum na zastavenie konania vo výbore, preto navrhujem zmeniť jednotretinovú väčšinu potrebnú na prijatie rozhodnutia na nadpolovičnú väčšinu všetkých členov, to je bod 4 a zmeniť dvojtretinovú väčšinu potrebnú na zastavenie konania rovnako na nadpolovičnú väčšinu všetkých členov výboru. To je obsahom článku 5. Vzhľadom na to, že tieto moje návrhy kolidujú s návrhmi zo spoločnej správy č. 8 a 13, to je tá prvá trojica, žiadam, aby sa o týchto návrhoch hlasovalo osobitne a spolu a tá druhá dvojica s bodom 18 spoločnej správy, a preto tiež žiadam, aby sa o bode 18 spoločnej správy hlasovalo osobitne. Ďakujem pekne za slovo.
O. Nachtmannová, poslankyňa: (2009-12-01):
V rozprave pani poslankyňa Rosová podala procedurálny návrh, a to  vrátiť návrh zákona jeho navrhovateľovi na dopracovanie podľa § 73 ods. 3 písm. a) rokovacieho poriadku. Prosím, pán predseda, dajte hlasovať o tomto návrhu.
Nicholsonová, Lucia, podpredsedníčka NR SR (2016-05-24):
Na vaše vystúpenie chce s faktickou poznámkou reagovať jeden pán poslanec. Pán poslanec Galek, nech sa páči.
Danko, Andrej, predseda NR SR (2019-05-16):
Ďakujem, pani poslankyňa. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. V rámci rozpravy, teda nik z poslancov sa nehlási do rozpravy ústne, teda uzatváram možnosť prihlásenia a o slovo v rámci rozpravy požiadala pani spravodajkyňa. Nech sa páči, môžte ísť k pultu.
Pčolinský, Peter, podpredseda NR SR (2023-06-14):
S reakciou na faktické pán poslanec Schlosár a prosím spravodajcu, aby prišiel do sály.
Matovič, Igor, poslanec NR SR (2014-11-08):
Kolega Frešo, moje nervy spia ešte, tak akože možno až večer po takejto debate by boli unavené, takže je to bez problémov. Martvoňove nejaké tie výlevy, myslím, vôbec nemá zmysel komentovať. Či to je na uterák pre pána ministra Vážneho? Ja by som sa ho chcel zastať. Kľúčovým človekom v tejto veci bol Robert Fico, R1 bola jeho rozhodnutie, minister Vážny bol de facto podľa mňa v pozícii manažéra , ktorý to mal zrealizovať. Neobviňujme niekoho, kto iba realizoval príkaz svojho straníckeho šéfa, z toho, že je za to zodpovedný. Za toto je zodpovedný Robert Fico, preto som spomenul tento prípad ako jeden z kľúčových na začiatku v úvodnom slove. Škoda pre Slovenskú republiku aktuálne vo výške 2,7 mld. v prípade výstavby R1 je na triku premiéra vlády Slovenskej republiky s menom Robert Fico. To je všetko.
Simon, Zsolt, poslanec NR SR (2014-05-13):
Ďakujem pekne. Martin, úprimne chcem povedať, že ja tento zákon vnímam nie osamostatnene. Keď táto vláda odsúhlasila, že je možné prenajať pôdu, poľnohospodársku pôdu na 25 rokov, a keď v dvadsiatom štvrtom roku nevypovieš, tak sa nájom predlžuje o ďalších 25 rokov, a 50-ročné nájomné alebo aj 25- sa takmer rovná vlastníctvu. Tam sme neurobili nič. V tejto podobe. A tak ako aj kolega Chren povedal, súhlasím s ním, že najviac tento zákon pomôže tým, ktorí za Mečiarovej éry privatizovali štátne majetky. Oni už dnes majú tisíce hektárov. Keď sa pozriem, že kde sú Dáni, kde sú Nemci, kde sú Holanďania na Slovensku, každý jeden z nich kúpil od privatizérov z tejto éry podiel, obchodný podiel. Tento zákon to nezakáže. Ale je faktom, že keď v dedine z päťsto vlastníkov len dvaja majú právo kúpiť, cena klesne. Tí dvaja to kúpia lacno a potom to predajú draho. Ďakujem.
Sulík, Richard, predseda NR SR (2011-05-26):
Pán poslanec Martinák.
Krátky, Rastislav, poslanec NR SR (2024-01-23):
Ďakujem za slovo. Peťo, opäť si, ako mnohí tvoji predrečníci, poukázal na to, že nie je dôvod na skrátené legislatívne konanie. A tiež si sa dotkol toho argumentu, že tu máme nejaké porušovanie, také neurčité porušovanie ľudských práv. Mne sa dneska ráno, som si všimol, že naše médiá prebrali správu z francúzskej tlačovej agentúry o tom, že v Guatemale dostal jeden zločinec, ktorý bol od ikstého roku, 13 rokov, 13 rokov bol na úteku a dostal 808 rokov väzenia. Tak pochopil by som, keby naši vládni predstavitelia čítali takéto monitoringy a potom by mali z toho dojem, že sú tu prehnané tresty, ale chcem povedať, že Guatemala nie je na Slovensku a že my tie primerané tresty v zásade máme. Môžeme o tom diskutovať veľmi selektívne, že v ktorých oblastiach by bolo treba úpravu, ale určite nie takúto plošnú. Jedine že by teda hrozili primerané tresty tým ľuďom, ktorí by ich podľa vlády dostať nemali. A keď sa pozrieme na ten zoznam stoviek káuz z vlády Roberta Fica 1, 2, 3, tak je celkom dôvodné a stojí za úvahu, že či náhodou, a to už opakujeme viacejkrát, to vláda nerobí preto, aby utopila, aby sa tieto kauzy premlčali. Takže Guatemala nie je na Slovensku a vláda nerieši neprimerané tresty. Jedine ak prísne tresty pre tých, ktorí si ich zaslúžia, a tie sa potrebujú teraz utopiť.
Richter, Ján, minister práce, sociálnych vecí a rodiny SR (2013-05-24):
Ďakujem pekne, pán podpredseda. Vážené panie poslankyne, páni poslanci, som presvedčený, že táto správa nám nezaberie taký časový priestor ako tá predchádzajúca, ale ak dovolíte v úvodnom slove. Vláda Slovenskej republiky predkladá návrh Súhrnnej správy o stave rodovej rovnosti za rok 2012 ako v poradí piatu súhrnnú správu. Rovnosť medzi ženami a mužmi patrí medzi základné hodnoty demokratických krajín a vôbec aj v istej sociálnej demokracii zvlášť, ktorá má túto otázku momentálne pod kuratelou, je aj vyjadrenie sociálnej spravodlivej spoločnosti. Európska únia zakotvuje rovnosť medzi mužmi a ženami medzi základné princípy a zaväzuje členské štáty uplatňovať ju vo vyšších, vo všetkých politikách a prijímať opatrenia na jej posilnenie. Táto správa, ktorú máte predloženú, informuje o aktuálnych hodnotách základných medzinárodne sledovaných ukazovateľov stavu rodovej rovnosti s dôrazom na analýzu zistených poznatkov. Ako príklad pre správu boli použité aj výskumné štúdie Inštitútu pre výskum práce a rodiny, samozrejme, údaje Štatistického úradu Slovenskej republiky, ale aj firiem, ako je Trexima, mimovládnych organizácií, ako aj výskumné poznatky z akademických a vysokoškolských pracovísk Slovenskej republiky a zo zahraničných štúdií vzťahujúcich sa k predmetnej téme. Správa bola konzultovaná aj s Výborom pre rodovú rovnosť Rady vlády pre ľudské práva, národnosti, menšiny a rodovú rovnosť. Obsahovým zameraním správy je analýza dopadu hospodárskej a dlhovej krízy na ženy a na mužov a zmena ich situácie v dôsledku tejto krízy. Napriek určitému pokroku v oblasti rovnosti žien a mužov na Slovensku a posilneniu opatrení pre uplatňovanie rodovej rovnosti v praxi v rámci legislatívy, napr. prostredníctvom Zákonníka práce, antidiskriminačného zákona či inštitucionálneho posilnenia Rady vlády pre ľudské práva, národnostné menšiny a rodovú rovnosť, ale aj výboru pre rodovú rovnosť nerovnosť naďalej pretrváva, a to takmer vo všetkých oblastiach, ktoré správa analyzuje. Správa sa podrobne venuje analýze situácie žien a mužov počas krízového obdobia rokov 2008 až 2012, osobitne sa zameriava na trh práce, vývoj zamestnanosti a nezamestnanosti, chudoby a sociálneho vylúčenia, upozorňuje na viaceré zrejmé dopady prijímaných protikrízových a konsolidačných opatrení, ako aj stavu súčasného ekonomického vývoja. Zameranie správy napĺňa odporúčanie a vyplývajúce zo záverov rokovania 98. zasadnutia Generálnej konferencie Medzinárodnej organizácie práce v Ženeve z roku 2009, predovšetkým z bodu VI., to znamená rodová rovnosť ako podstata dôstojnej práce. Správa ako analytický materiál predstavuje príspevok k napĺňaniu programového vyhlásenia vlády v oblasti systematického monitorovania vývoja v oblasti rodovej rovnosti. Správa bola prerokovaná na zasadnutí Hospodárskej a sociálnej rady Slovenskej republiky 22. apríla tohto roku s odporučením radou na predloženie do vlády, vláda 24. apríla túto správu prerokovala a predkladá ju na rokovanie orgánom Národnej rady Slovenskej republiky. Skončil som, pán podpredseda.
Blaha, Ľuboš, poslanec NR SR (2015-03-18):
Ďakujem pekne. Dovoľte iba pripomenúť kolegom z európskeho výboru, že o 12.30 hod. máme zasadnutie v miestnosti č. 30 k Európskej rade, o 13.00 hod. príde premiér. Ďakujem.
Sulík, Richard, predseda NR SR (2011-02-10):
Ďakujem. S faktickou poznámkou sa prihlásili traja poslanci. Uzatváram možnosť. Pán poslanec Záhumenský.
Pellegrini, Peter, predseda NR SR (2024-02-08):
Prezentujme sa a hlasujme o bode 175 druhého pozmeňujúceho návrhu poslanca Galka. (Hlasovanie.) Prítomných 120, za 13, proti 77, zdržalo sa 29 poslancov, nehlasoval 1. Tento návrh sme neschválili.
Laššáková, Jana, podpredsedníčka NR SR (2013-05-16):
Ďakujem, pán spravodajca, zaujmite miesto určené pre spravodajcov. Otváram rozpravu, do rozpravy som dostala písomné prihlášky týchto pánov poslancov a pani poslankýň: tak je to pani poslankyňa Eva Horváthová z klubu OĽaNO, Štefan Kuffa, taktiež z klubu OĽaNO, Martin Chren a pán poslanec Viskupič. Poprosím, aby ste ich zaradili na tabuľu: pani poslankyňa Horváthová, pán poslanec Kuffa, pán poslanec Chren, pán poslanec Jozef Viskupič. (Krátka pauza.) Zopakujem ešte raz? Pani poslankyňa Horváthová, pán poslanec Štefan Kuffa, pán poslanec Martin Chren, pán poslanec Jozef Viskupič. Dobre, keďže sa blíži 11.00 hodina, v rozprave budeme pokračovať po hlasovaní a vyhlasujem krátku, päťminútovú prestávku. (Päťminútová prestávka.) (Po prestávke.)
Kollár, Boris, predseda NR SR (2022-03-22):
Prosím, prezentujme sa a hlasujeme. (Hlasovanie.) Prítomných 126, za 40, proti 52, zdržalo 33, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz budeme hlasovať o bode 69 programu. Je to prvé čítanie o návrhu poslancov Kotlebu, Schlosára, Sulanovej a Mizíka na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, dňoch pracovného pokoja a pamätných dňoch (tlač 907). Prosím spravodajkyňu z výboru pre kultúru a médiá poslankyňu Janu Vaľovú, aby hlasovanie uviedla. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Magdalény Sulanovej a Stanislava Mizíka na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 907.)
Grendel, Gábor, podpredseda NR SR (2022-02-02):
Ďakujem pekne. Pán predsedajúci, milé poslankyne, vážení poslanci, cieľom návrhu tohto zákona je vytvoriť prostredie, ktoré umožní školenie a výcvik inštruktorov, a to v novozriadených autoškolách ministerstva vnútra a ministerstva obrany. A viac k tomu poviem v rozprave, do ktorej sa hlásim ako prvý.
Hort, Milan, podpredseda NR SR (2010-10-19):
S faktickými poznámkami na vystúpenie pani poslankyne sa prihlásili pán poslanec Fecko Martin, Golian Ján, pani poslankyňa Mária Sabolová. Uzatváram možnosť prihlásiť sa s faktickou poznámkou. A slovo má pán poslanec Fecko.
Mičovský, Ján, poslanec NR SR (2013-06-05):
Ďakujem za slovo, vážený pán podpredseda Národnej rady. Pán poslanec Huba spomenul to, že ten marketing sa tu spomínal ozaj nespravodlivo a trocha zavádzajúco. Ja som presvedčený, že trafil tú podstatu nielen svojimi slovami, ale že ak by sme raz urobili, vari to aj urobíme, u jednotlivých poslancov bilanciu slov a činov, ktoré povedzme len na tému korupcie mali možnosť povedať a vykonať, tak táto bilancia práve u neho osobne vyznie veľmi pozitívne v prospech činov. A práve preto hovoriť niečo v tejto súvislosti o marketingu, predvádzaní sa je veľmi nespravodlivé. Ale iné ešte mám na mysli, čo mi pripomenul pán poslanec Huba vo svojom vystúpení, a to je otázka čiernych stavieb a Bratislava. A tak som si hneď spomenul na jednu stavbu, ktorá možno neni úplne čierna, ale ani biela, taká voľáka pološedá a o ktorej sa teraz hodne hovorí, a ja musím si zase povedať: Je to v poriadku, keď stavba syna takto vysoko postaveného predstaviteľa štátu má takéto problémy? Je možné to odbaviť slovíčkom, veď je to svojprávny človek, za ktorého nezodpovedá nikto iný, len on sám? Ja si myslím, že sila týchto signálov je veľmi veľká a je obrovskou chybou, že takéto signály zaznievajú a že ich nevieme vyriešiť úplne zásadným spôsobom, pretože vysoké autority štátu, a ja som tu už dnes hovoril, sú povinné vydávať tieto signály. A to je podstata boja s korupciou možno ešte väčšia ako slová zákona. Ďakujem pekne.
P. Hrušovský, predseda NR SR: (2004-06-17):
Otváram rozpravu. Do rozpravy sa písomne neprihlásil žiaden poslanec. Ústne do rozpravy, páni poslanci, má niekto záujem sa prihlásiť? Nie. Vyhlasujem rozpravu za skončenú. Prerušujem rokovanie. A poprosím pána ministra, aby z poverenia vlády Slovenskej republiky uviedol a odôvodnil vládny návrh Trestného poriadku , ktorý prerokúvame ako tlač 720. Pán minister, máte slovo.
Hlina, Alojz, poslanec NR SR (2013-10-30):
Však to s tým súvisí, to súvisí s chodom parlamentu. Naozaj som zvedavý, vážení, na ten váš žalúdok, resp. trojku plech, keď to tým ľuďom poviete, že Exekučný poriadok netreba, preložíme, odložíme, lebo nám sa sem už do parlamentu nechce ísť. To som naozaj náramne zvedavý, to je na úrovni znamenia, že to takto vyšlo. Krásne, po tomto bode ide môj bod a povedzte, pán Paška, predseda parlamentu, povedzte, že Exekučný poriadok prekladáte na decembrovú schôdzu, povedzte, nech sa páči. Ja v utorok o deviatej tu budem a novelu Exekučného poriadku prednesiem, lebo ja si budem plniť svoje poslanecké, nebudem vás rešpektovať, pre túto chvíľu vás nebudem rešpektovať. Nie je dôvod, nie je dôvod seknúť túto schôdzu, najmenší dôvod nie je. Vaším dôvodom je len to, že už sa nechcete sem vrátiť, vyštafírovaní, už sa len potulovať tam po tých svojich, nech sa páči. K predmetnému návrhu, ja sa teším každému návrhu, ktorý má dobrú vôľu a chuť niečo riešiť, a tento návrh je určite jeden z nich. Poskytuje to, čo ste vy mali na bilbordoch a vôbec to nerobíte, resp. robíte, len už ani nie že pre okruh vašich známych, ale pre vašich pokrvných príbuzných ste to zúžili. Už nie iba známi, ale pokrvní, čiže to budete normálne ako sekta, to, čo sme niekedy hovorili, že SS, sekta SMER, to už je naozaj sektársky systém práce, čiže už iba pre vás ste poskytovali tie istoty. Tuná je návrh, možno o ňom diskutovať, o iných typoch istôt, ktoré sú dôležité v procese tvorby krajiny a jej žitia v nej a udržateľnosti žitia v nej. To znamená, poskytnete niekomu istotu, že tu sa nezvolí do tohto parlamentu neviem kto a neviem čo, a niekoho záujem bude tú ostávajúcu strednú vrstvu, lebo tá vaša vrstva sa už dávno nezdaňuje u nás, vážení, tá sa už dávno zdaňuje na Cypre, ale tú existujúcu vrstvu, ktorá ešte tu sa trápi zo dňa na deň, tak tú povalíte nejakou daňou. Ja verím, že tu máte takých ideológov, ktorí by neváhali určitý moment nabehnúť aj na túto lajnu, že toto môže byť jeden zo spôsobov, spálená zem. Takže takáto istota, to je istota z neistoty, čo vy predstavujete, lebo za štandardných okolností, znova je to len dôsledok toho, že čo žijeme, lebo z vašich radov to môže vyjsť. Čiže tuná pán Švejna plný obáv o budúcnosť a zodpovedné, zodpovedný prístup, navrhuje riešenie, ako poskytnúť aspoň nejaké istoty, ale skutočné istoty, nie tie, čo ste mali vy na bilbordoch. Ďakujem veľmi pekne.
Beblavý, Miroslav, poslanec NR SR (2015-02-18):
Ešte raz, pán predseda. Keď sa nechcete ospravedlniť za svojho ministra, tak aspoň mlčte. A teraz poďme k veci. (Reakcia z pléna. Prerušenie vystúpenia predsedajúcim.)
M. Hort, poslanec: (2001-09-11):
V rokoch 1996 až 1997 sa uskutočnila dekoncentrácia štátnej správy na okresné a krajské úrady. Decentralizácia, o ktorej hovoríme my, je proces, ktorý má zmeniť charakter nášho štátu z centralisticky riadeného na decentralizovaný. Je o skutočnej demokratizácii verejného života, je o odvahe skutočne uplatniť subsidiaritu v našej spoločnosti, ale je tiež o dôvere občanom našej krajiny, že si problémy, ktoré poznajú vo svojom okolí, budú vedieť lepšie riešiť, ako keď sú ony riešené z centra. To je presne niečo iné ako to, čo bola dekoncentrácia štátnej správy. To je to, na čo – napriek tomu, že ste mali na to k dispozícii takmer sedem rokov s prestávkou – ste sa neodhodlali. Je však pre mňa nádejou, keď hovoríte o tom, že tak, ako vo vzťahu k NATO ste zmenili názor, sa váš názor mení aj vo vzťahu k decentralizácii, že postupne chcete túto decentralizáciu podporiť. Ja akurát neviem, ako to je postupne. V týchto zákonoch, o ktorých budeme rokovať, je jasne povedané, ktoré kompetencie majú prejsť na samosprávy obecné a krajské a aj od ktorého dátumu. A spomínali ste ešte okresné úrady. A to je naozaj dojímavé, ak si teraz spomeniete na peniaze daňových úradníkov, keď vtedy, keď ste vytvárali okresy Poltár, Medzilaborce, všetky tie, kde nie je ani dvadsaťtisíc obyvateľov, kde už dnes je každému jasné, že to boli umelo vytvorené okresy, vám vtedy o peniaze daňových poplatníkov nešlo. Ďakujem pekne.
Farkašovský, Karol, poslanec NR SR (2017-02-03):
Ďakujem. Pán poslanec Dostál, ja si vážim akýkoľvek názor aj protistrany. Povedali ste jednu konštatáciu, citujem: „Regulácie vedú k spomaleniu ekonomiky a poškodzujú zamestnancov.“ No s tým, ak dovolíte, hlboko nesúhlasím. Lebo na to, že ste reprezentantom liberálnej strany, resp. ste pod košiarom liberálnej strany, a vy ako predseda Občianskej konzervatívnej strany, tak to vidím v tom hlboký rozpor. No ale podľa tohto rigorózneho konštatovania, s ktorým by asi ekonómovia statočne polemizovali, podľa toho asi treba nechať ekonomiku vyvíjať asi nejakým samospádom, systémom, veď nejako bolo a nejako bude. A podľa toho je asi zbytočná aj taká regulácia, akou je trebárs štátny rozpočet. Veď načo? Nejako bude, niečo sme zarobili, niečo minieme, niečo odložíme. Takže na rozdiel od OKS pod dáždnikom liberálov asi si treba ujednotiť, že kam človek vlastne názorovo patrí. A my v Slovenskej národnej strane máme jasné ciele, a preto tento zákon podporíme. Ďakujem pekne.
Bugár, Béla, podpredseda NR SR (2017-09-12):
Ďakujem, pán minister. Teraz dávam slovo spravodajkyni z navrhnutého gestorského výboru pre sociálne veci pani poslankyni Vaľovej. Nech sa páči.
Hrušovský, Pavol, podpredseda NR SR (2010-12-10):
Hlasujeme. (Hlasovanie.) 135 prítomných, 77 za, 52 proti, 6 sa zdržalo. Schválili sme bod č. 12 zo spoločnej správy.
Kollár, Boris, predseda NR SR (2021-12-14):
Prosím, prezentujme sa a hlasujeme. (Hlasovanie.) Prítomných 147 poslancov, za 94, proti 53. Uvedený návrh sme schválili.
Glváč, Martin, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 138 poslancov, za 84, proti 41, zdržalo sa 13. Schválené.
Kažimír, Peter, podpredseda vlády a minister financií SR (2015-11-10):
Ďakujem pekne. Hlavným zámerom zákona je vytvoriť také prostredie verejnej kontroly a auditu, ktoré poskytne verejnosti uistenie, že verejné výdavky sú využívané hospodárne, efektívne, účelne a účinne. Tento systém je zároveň jedným z dôležitých nástrojov na odhaľovanie skrytých systémových rizík a na prevenciu kriminality a podvodov. Zároveň sa navrhuje aj v nadväznosti na závery kontroly Najvyššieho kontrolného úradu Slovenskej republiky pre obce s malým počtom zamestnancov aj efektívnejší spôsob vykonávania finančnej kontroly dvoma osobami tak, aby sa predchádzalo vzniku nedostatkov, nezrovnalostí a podvodov aj pri hospodárení s verejnými financiami obce. V súvislosti s cieľmi programu ESO sa navrhuje zrušenie troch rozpočtových organizácií ministerstva financií, správ finančnej kontroly s pôsobnosťou v rámci západoslovenského, stredoslovenského a východoslovenského kraja, a zriaďuje sa jeden Úrad vládneho auditu s celoslovenskou pôsobnosťou, rozšírenou o možnosť vykonávať vládny audit aj na ústredných orgánoch štátnej správy so sídlom vo Zvolene. Súčasťou vládneho návrhu zákona je aj návrh novely zákona č. 523/2004 o rozpočtových pravidlách verejnej správy, ďalej návrh novely zákona č. 292/2014 o príspevku poskytovanom z európskych štrukturálnych a investičných fondov a návrh novely zákona č. 528/2008 Z. z., zákon o pomoci a podpore poskytovanej z fondov Európskeho spoločenstva, úpravy ktorých sú vyvolané týmto návrhom zákona. K predloženému návrhu vládneho zákona boli predložené aj pozmeňujúce a doplňujúce návrhy vyplývajúce zo stanoviska parlamentnej legislatívy týkajúce sa legislatívno-technických úprav zákona. Zároveň boli precizované ustanovenia týkajúce sa možnosti vykonávať finančnú kontrolu na mieste alebo vnútorný audit aj vo fondoch, ktoré orgán verejnej správy spravuje. Súčasťou doplňujúceho návrhu je aj novela devízového zákona č. 202/1995 Z. z., v ktorej sa spresňuje, že od 1. januára 2016 novo zriadený Úrad vládneho auditu bude spravovať pokuty uložené devízovým orgánom namiesto zrušených správ finančnej kontroly. Dopĺňa sa aj novela zákona č. 583/2004 Z. z. o rozpočtových pravidlách územnej samosprávy, v rámci ktorej sa navrhuje, že formy podpory v podobe úverov a pôžičok z pôžičiek z Environmentálneho fondu a Fondu na podporu umenia sa nebudú započítavať do celkovej sumy dlhu obce alebo vyššieho územného celku. A novela zákona o Environmentálnom fonde z roku č. 587/2004 Z. z., v rámci ktorej sa navrhuje zjednotenie existujúcej terminológie s novým zákonom. Toľko informácia o predloženom návrhu. Ďakujem.
Mizík, Stanislav, poslanec NR SR (2018-09-20):
Ďakujem za slovo. Osobne si myslím, že pedagogická rada je inštitút, ktorý má určité postavenie, určité hrdé postavenie. Keby som to prirovnal, a to je len prirovnanie, neberte to doslova, keby som to prirovnal k armáde, tak mi to pripadá, pripomína takúto situáciu, že na generálny štáb v čase vojny, to znamená kritická situácia; v školách je to kritická situácia, keď sa žiak vylučuje a jedná sa o tom, takže tak; by prišiel vojak sa sťažovať a nechcel by, aby jeho nadriadený, povedzme nejaký čatár, bol degradovaný na slobodníka jednoducho. To mi tak pripadá absolútne. Jednoducho je to inštitút, ktorý má postavenie, hrdé postavenie, a nechyroval som, neslýchal som, aby študenti zasahovali priamo do pedagogickej rady. Študenti sa môžu obrátiť priamo mimo pedagogickej rady na riaditeľa, na triedneho učiteľa, na výchovného poradcu a tak ďalej. Ďakujem.
Číž, Miroslav, poslanec NR SR (2011-09-13):
Ďakujem. Pán predseda, bolo to také roztomilé vystúpenie vcelku, a aj ste ma pochválili. Ten ekonomický rozmer, lebo teda myslím si, že pri vlastnom hodnotení dávate najväčší dôraz na vaše ekonomické videnie reality. No, pán predseda, nie je možné takto hodnotiť ten stav, ktorý súvisí s krízou v roku 2008. Je to svetová kríza, obrovská, hrozí ďalší stupeň v súčasnosti. Celý svet je hore nohami a hľadá riešenia a cíti obrovské riziká. V tom období napríklad, čo hovoríte o nejakých veľkých výdajoch, ktoré tam boli, no, korektný ekonóm by prinajmenšom porovnával naše krajiny s inými krajinami, ako to fungovalo vtedy, aké boli prepady v ročnom hospodárení v krajinách Európskej únie. Dá sa to veľmi ľahko. A aj aké boli náklady na riešenie tých obrovských dopadov zvlášť v prvom období tejto reformy. Ani len náznak korektnej ekonomickej analýzy, ale čisto politické. U vás je jediným nóvum, že síce niečo uznávate, na rozdiel od vašich kolegov bude, vlastne celý čas ekonomická kríza ani neexistovala, len ľavicová vláda bezbreho rozhadzovala. Čiže pravdepodobne tu ani zďaleka nemôže byť základ pre korektnú a serióznu diskusiu. Druhá vec. Ďakujem vám aj za to, jak ste nás ohodnotili všetkých v tomto klube, len pravdepodobne musíte uznať, že aj my vnímame realitu na druhej strane nejakým spôsobom a ani to neotvárame. Nemá to význam. Občania si nás zvolili, sme tu a hájime záujmy. Problém je, že v tejto krajine je, ja neviem, 80-tisíc invalidov, 800-tisíc dôchodcov, 60-tisíc učiteľov alebo ja neviem koľko, 20-tisíc lekárov a všetci majú svoje záujmy. A základný problém je v tom, aby sme našli v tomto parlamente taký mechanizmus, aby bolo jasné, že všetci občania našej krajiny sú klientmi. A tam, pán kolega, pán predseda, je obrovský problém, pretože v tejto krajine sa absolútne roztvárajú nožnice medzi bohatými, aktívnymi a medzi tými inými. (Potlesk.)
Laššáková, Jana, podpredsedníčka NR SR (2013-12-03):
Otváram rozpravu. Do rozpravy sa nikto nehlási. Vyhlasujem rozpravu za skončenú. Nech sa páči, pán spravodajca.
Fecko, Martin, poslanec NR SR (2017-05-11):
Ďakujem pekne. Pán kolega, neviem, či ste ma počúvať, či nie, ale ja som povedal, že voči ktorým štátom sa vedie to konanie o neplnení si povinnosti, a bolo to Bulharsko, Lotyšsko, Litva, Poľsko, Slovensko a Maďarsko, ale to nie, že niekto, Európsky parlament vyzýva Komisiu, aby urobila do určitého času tie jasné a komplexné súbory kritérií, vrátane transakcií s poľnohospodárskou pôdou a zároveň aby zvážila moratórium na prebiehajúce konania a aby sa tieto začali konať až vtedy, keď už bude jasne zverejnený tento súbor kritérií. Myslím, že to je jasné. A ja si budem pýtať, aby som vám ešte doložil presne, kedy to moratórium bude, do akého času, ako to bude ďalej uspôsobené v rámci Európskeho parlamentu a Komisie, pretože toto je závažný moment, ktorý obracia celú kartu doteraz, čo ja som vnímal Európsky parlament, naruby. Takže, pán kolega, toto tu začína byť trošku už o inom, ako to bolo doteraz. A hovorili ste, že kedy tam pôjde drevo. No tak keď ho tam dáte, tak tam možno, že pôjde, ale ja by som si myslel a budem hovoriť stále, že my sa tu nehrajme na to, že nás nič nemôže ohroziť. A ja, jak som už povedal, som sa čudoval, že vôbec na to sme ešte neprišli, že tú pôdu musíme do tej ústavy mať v prvom rade. Chránime práva, chránime budovy, chránime niečo iné, právo na listové tajomstvo, na zdravotné sú, na všetko možné, ale na to, že by sme vôbec mohli fungovať, to nechránime. A to je tá pôda vlastne, to si uvedomte, že na pôde rastiete, z pôdy poberáte aj rastliny, živočíšstvo, na pôde staviate, na pôde chodíte, a preto tá pôda, to je ten základ. Veď bez nej, ľudia boží, sa nedožijeme ani zajtrajška. Takže asi v takomto duchu. Ďakujem pekne.
A. Bobrík, poslanec: (2008-06-19):
Ďakujem. (Hlas z pléna.)
A. Belousovová, podpredsedníčka NR SR: (2008-02-12):
(Hlasovanie.) 26 prítomných. Národná rada nie je uznášaniaschopná. Čiže v zmysle rokovacieho poriadku budeme pokračovať v rokovaní a k hlasovaniu o tomto procedurálnom návrhu sa vrátime, keď bude Národná rada uznášaniaschopná. Poprosím o prednesenie ďalšieho procedurálneho návrhu pána poslanca Lipšica. Nech sa páči.
Poliačik, Martin, poslanec NR SR (2010-10-15):
Pán predsedajúci, keďže sme rozhodli, že návrh zákona prerokujeme v druhom čítaní, odporúčam v súlade s rozhodnutím predsedu Národnej rady, aby návrh zákona bol pridelený na prerokovanie: ústavnoprávnemu výboru, Výboru Národnej rady pre financie a rozpočet, Výboru Národnej rady pre verejnú správu a regionálny rozvoj, Výboru Národnej rady pre vzdelávanie, vedu, mládež a šport a Výboru Národnej rady pre ľudské práva a národnostné menšiny. Za gestorský výbor je navrhnutý Výbor Národnej rady pre vzdelávanie, vedu, mládež a šport. Výbory, ktorým bol návrh zákona pridelený na prerokovanie, majú návrh zákona prerokovať v lehote do 24. novembra 2010 a gestorský výbor by ho mal prerokovať do 26. novembra 2010. Prosím, dajte hlasovať o tomto návrhu.
M. Hort, podpredseda NR SR: (2008-10-22):
A slovo má pani poslankyňa Milada Belásová.
Hrnčiar, Andrej, podpredseda NR SR (2017-09-07):
Ďakujem. Prosím členku výboru pre ľudské práva a národnostné menšiny poslankyňu Máriu Janíkovú, aby informovala Národnú radu o výsledku prerokovania správy vo výbore.
Blaha, Ľuboš, podpredseda NR SR (2024-06-20):
Ako ďalší sa do rozpravy prihlásil pán poslanec Ján Horecký za klub KDH. Nech sa páči, máte slovo.
Paška, Pavol, predseda NR SR (2012-09-12):
Hlasujeme. (Hlasovanie.) 145 prítomných, 128 bolo za, 17 sa zdržalo. Návrh sme pridelili výborom a určili lehoty na prerokovanie. Pán poslanec Brixi uvedie v prvom čítaní hlasovanie o vládnom návrhu zákona č. 154 o európskom zatýkacom rozkaze, je to tlač 158. (Hlasovanie o vládnom návrhu zákona, ktorým sa mení a dopĺňa zákon č. 154/2010 Z. z. o európskom zatýkacom rozkaze a ktorým sa dopĺňa zákon č. 549/2011 Z. z. o uznávaní a výkone rozhodnutí, ktorými sa ukladá trestná sankcia spojená s odňatím slobody v Európskej únii a o zmene a doplnení zákona č. 221/2006 Z. z. o výkone väzby v znení neskorších predpisov , tlač 158.)
Grendel, Gábor, podpredseda NR SR (2021-12-07):
Ďakujem pekne. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Pán spravodajca, do rozpravy? Pán poslanec Kuriak? Nie. Takže vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Posledným bodom je návrh Súhrnnej výročnej správy Slovenskej republiky za rok 2020 . Návrh je uverejnený ako tlač 764 a spoločná správa výborov má tlač 764a. Návrh uvedie pán minister financií Igor Matovič, ktorého prosím, aby sa ujal slova.
P. Hrušovský, podpredseda NR SR: (2002-08-19):
G. Palacka, poslanec: Tento zákon bol pridelený ústavnoprávnemu výboru a výboru pre hospodárstvo, privatizáciu a podnikanie, ktorý bol určený ako gestorský výbor. Oba tieto výbory návrh zákona prerokovali dnes, teda 19. augusta 2002. Ako sa uvádza v informácii pod číslom tlače 1643a, oba tieto výbory prerokovali uvedený návrh a ústavnoprávny výbor prijal uznesenie, ktorým odporučil Národnej rade tento návrh zákona schváliť vo výbore pre hospodárstvo, privatizáciu a podnikanie s odporúčaním schváliť pripomienky pána prezidenta, ale následne sa neprijalo uznesenie, pretože toto uznesenie nepodporila nadpolovičná väčšina všetkých poslancov. Pán prezident navrhol tri pozmeňujúce návrhy, ktoré sú uvedené takisto v tejto tlači 1643a. Navrhujem, pán predsedajúci, aby ste otvorili rozpravu.
P. Hrušovský, predseda NR SR: (2003-05-21):
(Hlasovanie.) 101 prítomných, 82 za návrh, 10 proti, 8 sa zdržalo, 1 nehlasoval. Návrh sme schválili.
Kyselica, Lukáš, poslanec NR SR (2020-09-22):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť, ďalej aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade SR v prvom čítaní.
Jurinová, Erika, podpredsedníčka NR SR (2015-09-23):
Pán poslanec Kvasnička.
Laurenčík, Milan, podpredseda NR SR (2020-09-16):
Prosím, reagujte na predrečníka. Ďakujem.
Kollár, Boris, predseda NR SR (2022-09-28):
Prosím, prezentujme sa a hlasujeme. (Hlasovanie.) Prítomných 140 poslancov, za 57, proti žiadny, zdržalo sa 82, nehlasoval 1. Konštatujem, že Národná rada sa uzniesla, že tento návrh, že teda nebude pokračovať v rokovaní o návrhu zákona. Ďalej prosím určeného spravodajcu z ústavnoprávneho výboru poslanca Matúša Šutaj Eštoka, aby uviedol hlasovanie o bode 63 schváleného programu, ktorým je prvé čítanie o návrhu poslancov Rašiho, Žigu a Puciho na vydanie zákona, ktorým sa mení a dopĺňa zákon o slobode informácií, tlač 1135. Nech sa páči, pán poslanec, máte slovo. [Hlasovanie o návrhu poslancov Národnej rady Slovenskej republiky Richarda Rašiho, Petra Žigu a Róberta Puciho na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 1135.]
Galko, Ľubomír, poslanec NR SR (2015-04-15):
Vážený pán podpredseda vlády, vážený pán minister vnútra, chcel by som vás týmto požiadať, aby ste zvážili vyvodenie svojej vlastnej politickej zodpovednosti a odstúpenie z funkcie podpredsedu vlády a ministra vnútra. Ďakujem pekne.
Lipšic, Daniel, poslanec NR SR (2015-11-12):
Áno, áno, myslím, že to platí. Čiže potom prišiel návrh, ktorý som spomínal, od ministerstva spravodlivosti, ktorý sa týkal nepravej trestnej zodpovednosti, a tým sa vlastne kruh uzavrel. Za našej vlády v roku 2010 – 2012 ten návrh bol pripravený. Vieme, ako vláda skončila. A ja by som rád od pána ministra počul, lebo na výbore to veľmi všeobecne povedal, že aký je reálny dôvod, prečo v návrhu vládneho zákona nie sú zahrnuté ekonomické trestné činy. Vy ste povedali, však začneme nejakými takými ako inými, uvidíme, čo to urobí. Ale my nezačíname tým hlavným, prečo je tento celý inštitút zavádzaný, a to sú ekonomické trestné činy, a nie je, neexistuje žiaden logický argument, prečo by právnické osoby, ktoré vo veľkej miere páchajú ekonomické trestné činy, neboli za tieto zodpovedné. (Prerušenie vystúpenia predsedajúcou.)
Bugár, Béla, podpredseda NR SR (2018-09-20):
Vážené panie poslankyne, páni poslanci, nakoľko ste ešte v sále a vzadu chystáte sa hlasovať, chcem vás informovať o dohode, že po obede, samozrejme, pristúpime k hodine otázok, potom interpelácie a máme ešte päť zákonov neprerokovaných a podľa dohody budeme hlasovať, pristúpime k hlasovaniu až po prerokovaní všetkých bodov. To znamená, že môže to byť pred piatou, ale môže to byť aj po piatej hodine. Takže je všeobecný súhlas? (Súhlasná reakcia z pléna.) Dobre, ďakujeme pekne. (Akt tajného hlasovania.)
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 126 poslancov, za 106, proti 2, zdržalo sa 17 poslancov, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Paška, Pavol, predseda NR SR (2012-05-11):
Pán poslanec Petrák do rozpravy.